**Všeobecne záväzné nariadenie č. 89/2017**

**o mieste a čase zápisu a o výške mesačného príspevku na čiastočnú úhradu škôl a  školských zariadení**

 Obecné zastupiteľstvo Obce Boleráz na základe ustanovenia § 6 zákona SNR č.369/1990 Zb. o obecnom z riadení v znení neskorších predpisov a v súlade so zákonom NR SR č.245/ 2008 Z.z. o výchove a vzdelaní, ktorým sa dopĺňa zákon č.596/2003 Z.z. o štátnej správe v školstve a školskej samospráve v znení neskorších predpisov vydáva pre územie obce toto Všeobecne záväzné nariadenie o mieste a čase zápisu a o výške mesačného príspevku na čiastočnú úhradu výdavkov škôl a školských zariadení.

**Čl. I**

**Úvodné ustanovenia**

 Týmto VZN sa určujú pre školy a školské zariadenia zriadené obcou na jej území podmienky pre zápis detí a určenie výšky mesačného príspevku za pobyt dieťaťa v materskej škole, na činnosť školského klubu detí a na čiastočnú úhradu nákladov v školskej jedálni.

**Čl. II**

**Miesto a čas zápisu detí do základnej školy a materskej školy**

1. Miestom zápisu detí na plnenie povinnej školskej dochádzky je budova **Základnej školy v Boleráze s. č. 456.**
2. Zápis detí na plnenie povinnej školskej dochádzky sa uskutoční v termíne **od 01.apríla do 10. apríla**  v kalendárnom roku pre nasledujúci školský rok. Zápis sa koná jeden pracovný deň.

 Konkrétny dátum určí a obvyklým spôsobom zverejní riaditeľka školy v dostatočnom

 časovom predstihu.

1. Prijímanie detí do materskej školy sa uskutočňuje v zmysle Vyhlášky MŠ SR č.306/2008 Z. z. o materskej škole v znení vyhlášky MŠ SR č. 308/2009 Z. z. Termín podania žiadosti zákonným zástupcom dieťaťa bude vždy v **treťom májovom týždni v kalendárnom roku pre nasledujúci školský rok.** Miestom podania žiadosti je budova **materskej školy.** Pri podávaní žiadosti je potrebné predložiť potvrdenie od lekára o zdravotnom stave dieťaťa. Žiadosť o prijatie dieťaťa na predprimárne vzdelávanie a lekárske potvrdenie o zdravotnom stave dieťaťa je zverejnená na webovej stránke materskej školy.

**Čl. III**

**Výška príspevku za pobyt dieťaťa v materskej škole**

1. Výška príspevku za pobyt dieťaťa v materskej škole je **10,00 € mesačne.**

2. Príspevok sa uhrádza v hotovosti na dva mesiace vopred do pokladne základnej školy s materskou školou **do 10 dňa v mesiaci.**

1. Od povinného príspevku za pobyt dieťaťa v materskej škole je oslobodený zákonný zástupca, ak:
* má dieťa jeden rok pred plnením povinnej školskej dochádzky,
* predloží zástupkyňa pre MŠ doklad o tom, že je poberateľom dávky v hmotnej núdzi,

Povinný príspevok sa na základe rozhodnutia zriaďovateľa neuhrádza, ak:

* dieťa prerušilo dochádzku do materskej školy na viac ako 30 po sebe nasledujúcich dní preukázateľne z dôvodu choroby alebo rodinných dôvodov na základe písomnej žiadosti zákonného zástupcu,
* dieťa nedochádzalo do materskej školy v čase školských prázdnin alebo bola prerušená prevádzka v materskej škole zapríčinená zriaďovateľom alebo inými závažnými dôvodmi.

 Prednostne sa prijímajú:

* deti, ktoré dovŕšili piaty rok veku;
* deti, s odloženým začiatkom plnenia povinnej školskej dochádzky;

deti s dodatočne odloženým začiatkom plnenia povinnej školskej dochádzky.

Okrem týchto zákonom stanovených podmienok, riaditeľ určuje v súlade s § 3 ods. 2 vyhlášky MŠ SR č. 306/2008 Z.z. ostatné podmienky prijímania detí. Robí tak po ich prerokovaní v pedagogickej rade školy. Ostatné podmienky zverejňuje riaditeľ na viditeľnom mieste a má ich zakomponované v školskom poriadku materskej školy.

Prijímanie dieťaťa nemožno explicitne viazať na trvalý pobyt v danej obci.

Kompetencia určiť ostatné podmienky prijímania detí do materskej školy je platnými právnymi predpismi ustanovená len pre riaditeľa materskej školy a nie pre zriaďovateľa.

**Čl. IV.**

**Výška mesačného príspevku na čiastočnú úhradu nákladov na činnosti**

**školského klubu detí**

1.Výška finančného príspevku na čiastočnú úhradu nákladov na činnosti školského klubu

 detí je **5, 00 € mesačne.**

2.Príspevok sa uhrádza na dva mesiace v hotovosti do pokladne základnej školy

 s materskou školou v Boleráze.

 3.Rodičia detí, ktorí poberajú dávky v hmotnej núdzi a príspevok k dávke v hmotnej núdzi

 podľa osobitného predpisu, tento príspevok neplatia.

**Čl. V.**

**Výška príspevku na čiastočnú úhradu nákladov a podmienky úhrady**

**v školskej jedálni.**

 1.Školská jedáleň pri ZŠ s MŠ Boleráz podľa zákona č. 390/2011 Z. z., ktorým sa mení

 a dopĺňa zákon č. 317/2009 Z.z. o pedagogických zamestnancoch a odborných

 zamestnancoch a o zmene a doplnení niektorých zákonov bude zaradená do 3

 finančného pásma nákladov na nákup potravín na jedno jedlo podľa vekových kategórií

 stravníkov a príspevok zákonného zástupcu dieťaťa a žiaka vo výške nákladov na

 nákup potravín od 1.9.2011

2.Stravníkmi v školskej jedálni môžu byť deti, žiaci, zamestnanci škôl a školských

 zariadení.

 3.Výška finančného príspevku na stravovanie pre deti v materskej škole je:

 **- celodenná strava : 1,19 + 2,0 € réžia za mesiac**

 **- desiata : 0,28 €**

 **- obed : 0,68 €**

 **- olovrant : 0,23 €**

 4.Výška finančného príspevku na stravovanie pre deti v základnej škole je :

 **I. stupeň / 1.-4. ročník/: 1,01 + 2,0 € réžia za mesiac**

 **II. stupeň / 5. – 9 ročník/ :1,09 +2,0 € réžia za mesiac**

 **Dospelí: 1,19 + 2,0 € réžia za mesiac**

5./ Výška Platba za stravné v mesiaci september a október sa uhrádza ako jedna platba.

6./ Príspevok a úhrada za stravu sa platí mesačne vopred len poštovou poukážkou alebo prevodom z účtu najneskôr do 25. dňa v mesiaci. V prípade neuhradenia príspevku na stravovanie môže byť dieťa vylúčené zo stravy.

7./ Zároveň prosím uviesť odhlasovanie v ŠJ nasledovne odhlásiť alebo prihlásiť na stravovanie deň vopred do 14,30 hod a v pondelok do 7,20 hod.

8.**/** Zákonný zástupca prispieva na úhradu režijných nákladov v školskej jedálni sumou 2 € na mesiac.

Príspevky na úhradu režijných nákladov budú zahrnuté pri platbách príspevkov na čiastočnú úhradu nákladov na stravovanie v školskej jedálni.

 **Čl. VI.**

**Spoločné a záverečné ustanovenia**

1. Obec ako zriaďovateľ školy a školských zariadení môže rozhodnúť o znížení alebo

 odpustení príspevku podľa článkov 3, 4,5 tohto nariadenia , ak zákonný zástupca

 neplnoletého žiaka o to písomne požiada a predloží doklad o tom, že je poberateľom

 dávky v hmotnej núdzi a príspevkov k dávke v hmotnej núdzi podľa zákona č.599/2003

 o pomoci v hmotnej núdzi a o zmene a doplnení niektorých zákonov v znení neskorších

 predpisov.

1. Žiadosti spolu s dokladmi predkladá zákonný zástupca prostredníctvom školy alebo školského zariadenia zriaďovateľovi.

 3. Toto všeobecne záväzné nariadenie č. 87/2017 o mieste a čase zápisu do základnej školy

 s materskou školou a o výške mesačného príspevku na čiastočnú úhradu výdavkov škôl

 a školských zariadení schválilo zastupiteľstvo na zasadnutí dňa 29.6.2017 uznesením

 číslo 55/2017

1. Zároveň sa ruší VZN č. 84/2016 zo dňa 17.08.2016
2. Toto VZN nadobúda účinnosť pätnástym dňom od jeho zverejnenia na úradnej tabuli a na webovej stránke obce.

 Ing. Pavol Mackovčín

 starosta obce

Vyvesené: 30.6. 2017

 Zvesené : 15.7. 2017